Su treutu

Sa chi s'est integrada a su putzidda1
su sambène t'at dadu 'e logu brutu2
e trainde3 a s'altare ti ch'at giutu
che boe malu a fune da intro 'e idda.

E invece 'e ti ponner in furchidda
su simbulu t'at dadu 'e su treutu.
E cotu in bratzos suos che ses rutu
po suer istupada sa mamidda.

Ca cuddu ch'est intradu primu tou:
in cameras de mesu, cun pertuntas,
t'at sinnadu s'anzone in patre e figliu.

E betadu at su timbru in su sizigliu
ch'impressas sun restadas sas tres puntas
po chi subra apas postu timbru nou.

Su vintises de Santu Aine 1974

1Su putzidda: ad indicare persona schifosa;
2Logu brutu: un’antica credenza prevede che per far innamorare un uomo occorra fargli bere del sangue catameniale; 
3Trainde: trascinandolo.